

**România**

**Judeţul Mureş**

**Municipiul Tîrgu Mureş**

**Direcţia „PROIECTE CU FINANțARE INTERNAțIONALă, rESURSE UMANE, Relații cu Publicul și Logisticâ”**

**SERVICIUL” RELAȚII CU PUBLICUL”**

**540026, Tirgu Mures, P-ta Victoriei nr. 3**

Tel.: 0265 – 268330 int. 288

Fax: 0265-260813

e-mail: [infopublic@tirgumures.ro](mailto:infopublic@tirgumures.ro)

Fax. 0265 - 260813

***Nr.* 76.218 din 10.12.2018**

Iniţiator:

Primar,  **dr. Dorin Florea**

**EXPUNERE DE MOTIVE**

**privind aprobarea criteriilor de selecție, procedurile şi criteriile de performanță pentru funcția de Director în cadrul Clubului Sportiv Municipal Tîrgu Mureș**

Avînd în vedere H.C.L.M. nr. 57/2010, prin care s-a aprobat înființarea Clubului Sportiv Municipal Tîrgu Mureș și Regulamentul de organizare și funcționare a Clubului, cu modificările și completările ulterioare, se impune aprobarea criteriilelor de selecție pe care trebuie să le îndeplinească persoanele care se înscriu la concursul pentru ocuparea funcției de Director al Clubului Sportiv Municipal Tîrgu Mureș , procedura de organizare a concursului precum și obiectivele care trebuie îndeplinite, în perioada Contractului de Management, conform anexelor nr.1, 2 și 3 care fac parte integrantă din prezentul referat.

Menționăm că numirea şi eliberarea din funcție a Directorului Clubului Sportiv Municipal Tîrgu Mureș, se face, în condițiile legii, de către Primarul municipiului Tg. Mureș pe baza criteriilor şi procedurilor prevăzute în anexele 1 şi 2, drepturile salariale vor fi stabilite conform prevederilor legale în vigoare iar Contractul de management se încheie între Primarul municipiului şi Directorul Clubului Sportiv Municipal Tg. Mureș, pe o perioadă determinată de 5 ani, și este necesar a se aproba în ședința Consiliului Local Municipal, comisia de concurs în vederea ocupării funcții de Director al Clubului Sportiv Municipal Tg. Mureș, care trebuie să fie formată din : doi membri din partea consiliului local municipal, un membru numit prin Dispoziția Primarului Municipiului Tg.Mureș și un secretar fără drept de vot.

Ținând cont de cele expuse, în baza prevederilor art 63, alin.(7) din Legea administrației publice locale nr.215/20001, republicată, cu modificările şi completările ulterioare, coroborate cu prevederile art.36, alin.6, lit.a, pct.6 şi art.45, alin.1 din Legea administrației publice locale nr.215/2001, republicată, cu modificările şi completările ulterioare, propunem aprobarea acestora conform documentației initiate în acest sens.

**DIRECTOR EXECUTIV,**

**korpadI gyorgY**

**R O M Â N I A**

**JUDEŢUL MUREŞ**



**CONSILIUL LOCAL MUNICIPAL TÎRGU MUREŞ**

**Proiect** (nu produce efecte juridce\*)

**PRIMAR**

**dr. Dorin Florea**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_ 2018**

**privind aprobarea criteriilor de selecție, procedurile şi criteriile de performanță**

**pentru func**ț**ia de Director în cadrul Clubul Sportiv Municipal Tîrgu Mureș**

***Consiliul local municipal Tîrgu Mureș, întrunit în şedinţă ordinară de lucru,***

Văzând expunerea de motive nr. 76.218 din 10.12.2018, privind aprobarea criteriilor de selecție, procedurile şi criteriile de performanță pentru funcția de Director în cadrul Clubul Sportiv Municipal Tîrgu Mureș, prezentată de Direcția proiecte cu finanțare internațională, resurse umane, relații cu publicul și logistică,

Având în vedere prevederile Hotărârii Consiliului Local nr. 353 din 19.12.2017 prin care s-a aprobat înființarea Clubului Sportiv Municipal Tîrgu Mureș şi Regulamentul de organizare şi funcționare a Clubului, cu modificările şi completările ulterioare;

În conformitate cu prevederile art.1 din Legea nr.52/2003 privind transparența decizională în administrația publică, republicată și ale H.G. nr.286/2011 pentru aprobarea Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcțiilor contractuale și ale criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice

În baza prevederilor art 63, alin.(7) din Legea administrației publice locale nr.215/20001, republicată, cu modificările şi completările ulterioare

In temeiul prevederilor art.36, alin.6, lit.a, pct.6 şi art.45, alin.1 din Legea administrației publice locale nr.215/2001, republicată, cu modificările şi completările ulterioare.

**H O T Ă R Ă Ş** **T E :**

**Art. 1** Se aprobă criteriile de selecție pe care trebuie să le îndeplinească persoanele care se înscriu la concursul pentru ocuparea funcției de Director al Clubului Sportiv Municipal Tîrgu Mureș, conform anexei nr.1, care face parte integrantă din prezenta hotărâre.

**Art. 2**  Se aprobă procedura de organizare a concursului de ocupare a funcției de Director al Clubului Sportiv Municipal Tîrgu Mureș, conform anexei nr. 2, ce face parte integrantă din prezenta hotărâre.

**Art. 3** Numirea şi eliberarea din funcție a Directorului Clubului Sportiv Municipal Tîrgu Mureș se face de către Primarul municipiului Tîrgu Mureș pe baza criteriilor şi procedurilor prevăzute la anexele 1 şi 2.

**Art. 4** (1) Contractul de management se încheie între Primarul municipiului Tîrgu Mureș şi

Directorul Clubului Sportiv Municipal Tîrgu Mureș, pe o perioadă determinată de 5 ani.

(2) Se aprobă comisia de concurs în vederea ocupării funcției de Director al

Clubului Sportiv Municipal Tîrgu Mureș, care va avea următoarea componență :

- dr. Makkai Grigore, viceprimar - membru

- Papuc Sergiu Vasile, viceprimar - membru

- Korpadi Gyorgy, director executiv

- Vita Ibolya, consilier superior - secretar fără drept de vot

**Art. 5** Se aprobă obiectivele şi criteriile de performanță ce trebuie îndeplinite de către Directorul Clubului Sportiv Municipal Tîrgu Mureș, în perioada Contractului de management, prevăzute în anexa nr.3, care face parte integrantă din prezenta hotărâre.

**Art. 6**  Drepturile salariale vor fi stabilite conform prevederilor legale în vigoare.

**Art. 7** Cu ducerea la îndeplinire a prezentei se încredințează Executivul municipiului Tîrgu Mureș prin Compartimentul Resurse umane.

**Art.8**  Prezenta hotărâre se comunică :

- Instituției Prefectului - Județul Mureș;

- Primarului municipiului Tîrgu Mureș;

- Clubului Sportiv Municipal Tîrgu Mureș

- Direcției proiecte cu finanțare internațională, resurse umane, relații cu publicul și logistică.

**Art. 9** În conformitate cu prevederile art. 19 alin. 1, lit. e din Legea nr. 340/2004, republicată, privind Instituţia Prefectului şi art. 3 alin.1 din Legea 554/2004 Legea contenciosului administrativ, prezenta Hotărâre se înaintează Prefectului judeţului Mureş pentru exercitarea controlului de legalitate.

**p. Secretarul Municipiului Tîrgu Mureş,**

**Director executiv D.J.C.A.A.P.L.**

**Cătană Dianora-Monica**

\*Actele administrative sunt hotărârile de Consiliu Local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001 R

**JUDEȚUL MUREȘ Anexa nr.1**

**MUNICIPIUL TÎRGU MUREȘ la HCL nr. \_\_\_\_\_\_\_\_\_**

**CONSILIUL LOCAL**

**Criterii de selec**ț**ie a candida**ț**ilor pentru func**ț**ia de   
Director în cadrul Clubul Sportiv Municipal Tîrgu Mureș**

Poate ocupa funcția de Director în cadrul Clubului Sportiv Municipal Tîrgu Mureș orice persoană care îndeplineşte :

**A. Condi**ț**ii generale de participare**

a) are cetățenie română, cetățenie a altor state membre ale U.E. sau a statelor aparținând

Spațiului Economic European şi domiciliul în România;

b) cunoaşte limba română, scris şi vorbit;

c) are stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

d) îndeplineşte condițiile de studii şi vechime specifice postului pentru care candidează

e) să nu fi fost condamnat pentru săvârşirea unei infracțiuni contra umanității, contra statului sau contra autorității, de serviciu sau în legătură cu serviciul, care împiedică înfăptuirea justiției, de fals ori a unor fapte de corupție sau a unei infracțiuni săvârşite cu intenție, care ar face-o incompatibilă cu exercitarea funcției vacante pentru care candidează, cu excepția situației în care a intervenit reabilitarea.

f) nu a desfăşurat activități de poliție politică, astfel cum este definită prin lege;

g) are aptitudini legate de procesul decizional, de organizare şi coordonare, de analiză şi sinteză, planificare şi acțiune strategică, control şi depistarea deficiențelor, rezolvare operativă şi eficientă a problemelor, abilități de comunicare orală şi scrisă, capacitate de observație, capacitate de relaționare cu superiorii, colegii, subordonații şi publicul, de consiliere şi îndrumare, gândire logică şi clară, capacitate de adaptare, precum şi de gestionare eficientă a resurselor alocate, creativitate şi spirit de inițiativă;

h) are abilități de negociere şi mediere, capacitate de convingere, autocontrol, capacitate de a lua decizii.

**B. Condi**ț**ii specifice de participare**

**-** Studii superioare de lungă durată, absolvite cu diplomă de licență de minim 4 ani ;

**-** Experiența în domeniul managementului activităților sportive, dovedită cu acte administrative, certificate, adeverință, etc.,

- Vechime în specialitatea studiilor minim 7 ani;

- Vechime în activități de management minim 5 ani.

Directorul Clubul Sportiv Municipal Tîrgu Mureș este persoana care, în baza contractului de management încheiat în acest sens cu Primarul municipiului Tîrgu Mureș îndeplineşte atribuțiile stipulate în Regulamentul de organizare şi funcționare a Clubul Sportiv Municipal Tîrgu Mureș .

**JUDEȚUL MUREȘ Anexa nr.2**

**MUNICIPIUL TÎRGU MUREȘ la HCL nr. \_\_\_\_**

**CONSILIUL LOCAL**

**Procedura de selec**ț**ie a candida**ț**ilor pentru funcția de   
Director în cadrul Clubului Sportiv Municipal Tîrgu Mureș**

Procedura pentru ocuparea funcției de Director în cadrul Clubului Sportiv Municipal Tîrgu Mureșse face prin concurs, în condițiile legislației aplicabile personalului contractual, respectiv Hotărârea Guvernului nr. 286/2011 pentru aprobarea Regulamentului - cadru privind stabilirea principiilor generale de ocupare a unui post vacant sau temporar vacant corespunzător funcțiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, cu modificările şi completările ulterioare.

Concursul constă în : probă scrisă de verificare a cunoştințelor cu privire la aspectele relevante în domeniul de activitate a cluburilor sportive, organizarea şi funcționarea acestora, interviu şi susținerea proiectului de management.

În vederea organizării concursului pentru ocuparea funcției, în regim contractual, de Director în cadrul Clubului Sportiv Municipal Tîrgu Mureș, Primarul municipiului Tîrgu Mureș dispune publicarea unui anunț prin mijloace mass-media locală, afişarea acestuia pe pagina de internet a autorității locale şi la sediul Primăriei.

Anunțul va conține : denumirea funcției pentru care se organizează concursul, principalele atribuții

ale postului, condițiile generale şi specifice de ocupare a postului, lista documentelor necesare înscrierii la concurs, locul şi data limita de depunere a dosarelor candidaților, tipul probelor de concurs, data, ora şi locul desfăşurării acestora, bibliografia şi alte date necesare desfăşurării concursului.

Dosarele de înscriere la concurs vor cuprinde următoarele acte:

a**)** copia actului de identitate sau orice alt document care atesta identitatea, potrivit legii, după caz;

b) copia actelor de stare civilă;

c) cerere de participare la concurs şi scrisoare de intenție;

d**)** copia carnetului de muncă sau, după caz, o adeverință care să ateste vechimea în muncă şi în specialitatea studiilor;

e**)** cazierul judiciar sau declarație pe propria răspundere că nu are antecedente penale care să-l facă

incompatibil cu funcția pentru care candidează;

f**)** adeverința care să ateste starea de sănătate corespunzătoare, eliberată cu cel mult 6 luni anterior derulării concursului de către medicul de familie al candidatului sau de către unitățile sanitare abilitate;

g**)** copia fişei de evaluare a performanțelor profesionale individuale sau, după caz, recomandarea de la

ultimul loc de muncă;

h) curriculum vitae (model european);

i) copie a actului de studii necesar ocupării postului, acte din care să rezulte vechimea în specialitate/în funcții de conducere, orice alte acte relevante în susținerea cererii care să ateste îndeplinirea condițiilor

specifice;

j) declarație pe propria răspundere că nu a desfăşurat activități de poliție politică;

Proiectul de management se va referi la bugetul de venituri şi cheltuieli,   
strategii, programe și măsuri al Clubului Sportiv Municipal Târgu Mureș pe perioada 2019-2024

Sunt declarați admişi la proba interviu, candidații care vor obține la proba scrisă 70 de puncte.

Copiile de pe actele prevăzute mai sus, se prezintă însoțite de documentele originale, care se certifică pentru conformitatea cu originalul de către secretariatul comisiei de concurs, sau în copii legalizate.

Comisia de soluționare a contestațiilor se va constitui prin dispoziția primarului.

Primarul aprobă bibliografia sau tematica la propunerea Compartimentului Resurse umane din cadrul Aparatului de specialitate al primarului

**JUDEȚUL MUREȘ Anexa nr.3**

**MUNICIPIUL TÎRGU MUREȘ la HCL nr. \_\_\_\_\_\_**

**CONSILIUL LOCAL**

A. **Obiective de îndeplinit**

1. Dezvoltarea, promovarea calității şi eficienței activităților sportive;

2. Elaborarea de politici şi strategii de dezvoltare şi promovare a activităților sportive şi atragerea fondurilor şi din alte surse decât bugetul local;

3. Implementarea, promovarea politicilor şi strategiilor de diversificare a secțiilor pe ramuri sportive

4. Coordonarea şi monitorizarea activităților sportive pe plan local, județean şi național;

5. Preocuparea pentru întreținerea, folosirea şi dezvoltarea bazei materiale a activităților sportive;

6. Gestionarea optimă a resurselor financiare alocate;

7. Încurajarea, promovării şi dezvoltării sportului pentru toți şi a sportului de performanță;

8**.** Promovarea spiritului de fair-play, combaterea şi prevenirea violenței şi dopajului.

9. Realizarea unui cadru organizat necesar instituirii unui sistem competițional permanent şi stabil, pe baza de calendar intern;

10**.** Pregătirea sportivă, cu precădere a tinerilor doritori să practice sportul;

11. Creşterea permanentă a nivelului performanțelor sportive;

**B. CRITERII DE PERFORMANȚĂ – Generale**

1**. C**apacitatea organizatorică;

2. Capacitatea de a conduce;

3. Capacitatea de coordonare;

4. Capacitatea de control;

5. Capacitatea de a obține cele mai bune rezultate de la structura condusă;

6. Competență decizională;

7. Capacitatea de a delega;

8. Abilități de gestionare a resurselor umane;

9. Competență în gestionarea resurselor alocate;

10. Abilități de mediere şi negociere;

11. Obiectivitate în apreciere;

12. Realizarea obiectivelor;

13. Asumarea responsabilităților;

14. Capacitatea de a rezolva problemele;

15. Capacitatea de implementare;

16. Capacitatea de autoperfecționare şi valorificare a experienței dobândite;

17. Capacitatea de analiză şi sinteză;

18. Capacitate şi spirit de inițiativă;

19. Capacitatea de planificare şi de a acționa strategic;

20. Capacitatea de comunicare;

21. Capacitatea de a lucra independent;

22. Capacitatea de a lucra în echipă;

23. Capacitatea de consiliere şi îndrumare;

24. Abilități în utilizarea echipamentelor informatice;

25. Respectul şi loialitatea față de instituție;

26.Conduită în timpul serviciului.